Flyulykken ved Smolensk 10. april 2010

Flystyrtet ved Smolensk fandt sted den 10. april 2010. Ombord på flyet af typen Tupolev Tu-154M var den polske præsident, Lech Kaczyński, der med sit følge var på vej til en mindehøjtidelighed for Katynmassakren. Ifølge Smolensk oblasts guvernør døde alle 96 ombordværende.

Lige inden katastrofen var Smolensk dækket af en tæt tåge. Det betød, at piloterne havde svært ved at lande. De øgede motorkraften for at afbryde landingen, men ramte et træ og styrtede ned.

Flyet blev advaret mod at lande, og senere er det kommet frem, at andre end piloterne var til stede i cockpittet under indflyvningen.

Tre russiske politisoldater stjal et kreditkort fra et af ofrene og hævede penge på det. Det officielle Rusland benægtede det i første gang, men måtte senere indrømme, at det var rigtigt.

Efter Kaczyńskis død overtog Bronisław Komorowski posten som Polens præsident og erklærede landesorg fra 10. til 17. april.

Vigtige ombordværende

Personer fra regeringen og statsapparatet 
 Lech Kaczyński, Polens præsident
 Maria Kaczyńska, Polens førstedame
 Ryszard Kaczorowski, den sidste leder af Polens eksilregering i London under det kommunistiske styre
 Przemysław Gosiewski, Polens vicepremierminister
 Andrzej Kremer, Polens viceudenrigsminister
 Aleksander Szczygło, chef for den polske sikkerhedstjeneste
 Mariusz Handzlik, stedfortrædende statssekretær for Polens præsident
 Sławomir Skrzypek, præsident for Polens Nationalbank
 Władysław Stasiak, chef for den polske præsidents kontor
 Paweł Wypych, den polske præsidents statssekretær
 Katarzyna Doraczyńska, ansat i præsidentens sekretariat

Militære ledere 
 Stanisław Komorowski, viceforsvarsminister
 General Franciszek Gągor, polsk forsvarschef og generalstabschef
 Generalmajor Tadeusz Buk, chef for Polens hær
 Viceadmiral Andrzej Karweta, chef for Polens flåde
 Generalløjtnant Andrzej Błasik, chef for Polens luftvåben
 Generalmajor Włodzimierz Potasiński, chef for Polens specialstyrker
 Generalløjtnant Bronisław Kwiatkowski, chef for forsvarskommandoen
 Brigadegeneral Kazimierz Gilarski, chef for Warszawas garnison

Af de syv højestrangerende i Polens væbnede styrker var det kun forsvarsministeren, Bogdan Klich, der ikke var ombord på flyet. Præsidenten (den øverstbefalende), alle fire værnschefer og forsvarschefen blev dræbt.

Medlemmer af det polske senat 
 Krystyna Bochenek, næstformand for Polens senat
 Janina Fetlińska, senatsmedlem
 Stanisław Zając, senatsmedlem

Medlemmer af Sejm 
 Leszek Deptuła
 Grzegorz Dolniak
 Grażyna Gęsicka
 Przemysław Gosiewski
 Izabela Jaruga-Nowacka
 Sebastian Karpiniuk
 Aleksandra Natalli-Świat
 Krzysztof Putra, næstformand for Sejm
 Arkadiusz Rybicki
 Jerzy Szmajdziński, næstformand for Sejm
 Jolanta Szymanek-Deresz
 Zbigniew Wassermann
 Wiesław Woda
 Edward Wojtas

Religiøse overhoveder 
 Ærkebiskop Miron Chodakowski, græsk-ortodoks biskop for den polske hær
 Tadeusz Płoski, romersk-katolsk biskop for den polske hær
 Ryszard Rumianek, rektor for Kardinal Stefan Wyszyński-universitetet
 Bronisław Gostomski, præst ved St Andrew Bobola Polish Church i London

Andre personer 
 Joanna Agacka-Indecka, præsident for det polske advokatråd
 Janusz Kochanowski, Polens ombudsmand for borgerrettigheder
 Janusz Kurtyka, historiker og præsident for Instytut Pamięci Narodowej (Instituttet for National Erindring)
 Piotr Nurowski, præsident for Polens Olympiske Komité
 Maciej Płażyński, tidligere formand for Sejm
 Andrzej Przewoźnik, generalsekretær for Rada Ochrony Pamięci Walk i Męczeństwa (Rådet for Beskyttelse af Steder for Kamp og Martyrium)
 Wojciech Seweryn, polsk-amerikansk kunstner
 Anna Walentynowicz, fagforeningsmedlem, medlem af Solidaritet
 Janusz Zakrzeński, skuespiller

Referencer

Eksterne henvisninger 

 
Smolensk 10. april 2010, Flyulykken ved